**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 37**

**На 27 октомври 2019 г. от 12:20 ч. се проведе заседание на Общинска избирателна комисия Ямбол при следния**

**Д н е в е н р е д:**

**1.** Проект решение относно промени в състави на СИК на територията на община Ямбол за произвеждане на изборите за общински съветници и кметове на 27 октомври 2019г.

***Докладва : Пенка Илиева***

**2.** Доклади по жалби.

***Докладват : Гюлшен Юсеинова, Младенка Николова, Ани Канева***

**ПРИСЪСТВАТ: 13 членове на комисията:** Екатерина Янева, Мариана Гърдева, Светла Кирилова, Стоян Дойчев, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ОТСЪСТВАТ:** Няма.

Заседанието бе открито в 12:20 ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, откривам поредното заседание на Общинска избирателна комисия. В зала присъстват тринадесет членове на комисията. За отчитане на поименното гласуване предлагам колегата Драгомир Димитров. Имате ли някакви други предложения или възражения? Моля, който е съгласен с така направеното от мен предложение да гласува!

**ДРАГОМИР ДИМИТРОВ: В зала 13 членове, гласували ЗА:** Екатерина Янева, Мариана Гърдева, Светла Кирилова, Стоян Дойчев, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам да преминем към разглеждането на точка първа от дневния ред. Около 9:30 часа бяхме уведомени, че в секция №282600047 не се е явил член на СИК от квотата на КОП. Предложението ни е да назначим като член в тази секция резервата, предложена от партия „Демократична България – обединение“.

**СТОЯН ДОЙЧЕВ:** От щаба на НФСБ помолиха да изчакаме, за да ни предложат заместник на неявилия се.

**МАРИАНА ГЪРДЕВА:** Колеги, предлагам да не чакаме повече. От 9:30 часа са минали почти три часа. Проявихме достатъчен толеранс. Освен това, списъкът с резерви на КОП е изчерпан.

**ДРАГОМИР ДИМИТРОВ:** Съгласен съм с колегата Гърдева. Предлагам да гласуваме назначението на резервата, предложена от партия „Демократична България - обединение“.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, давам думатана **Пенка Илиева да ни запознае с проекта за решенеие.**

**ПЕНКА ИЛИЕВА: Колеги, установили сме контакт с г-жа Мария Колева, подадена като резерва от партия „Демократична България – обединение“, по телефона и същата заяви своето съгласие да бъде назначена на мястото на неявилия се член. В тази връзка ви предлагам следния проект за решение относно:**

промени в състави на СИК на територията на община Ямбол за произвеждане на изборите за общински съветници и кметове на 27 октомври 2019г.

В ОИК – Ямбол по телефона в 8,55ч. постъпи сигнал от Добра Димитрова Стоянова – Председател на 47 СИК – Ямбол, че член на комисията от Коалиция „Обединени Патриоти“- Николай Стефанов Георгиев не се е явил в изборния ден, а негов познат е донесъл удостоверението му и е заявил, че Николай Стефанов Георгиев е на работа. За сигнала е информиран упълномощените представители на ПП „Национален фронт за спасение на България“- Яни Моллов и Иван Карцъков в 09,05ч, в 10,00ч. с предложение да представят нов човек за попълване на състава на 47 СИК в Ямбол. До 12,10ч. в ОИК – Ямбол не е постъпило заявление за търсената промяна ва 47СИК.

Предвид гореизложеното и на основание чл. 87, ал. 1, т. 5 и т.6 от Изборния кодекс и Решение №1029-МИ/ 10.09.2019г. на ЦИК, Общинска избирателна комисия в община Ямбол.

**Р Е Ш И:**

1. ОСВОБОЖДАВА в:

|  |  |  |
| --- | --- | --- |
| **СИК №** | **Име, презиме, фамилия** | **Длъжност** |
| 282600047 | Николай Стефанов Георгиев | член |

1. АНУЛИРА издаденото удостоверение.
2. НАЗНАЧАВА в:

|  |  |  |
| --- | --- | --- |
| СИК № | Име, презиме, фамилия | Длъжност |
| 282600047 | Мария Андреева Колева | член |

4. ИЗДАВА удостоверение на назначения по т.3 член на СИК.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли предложения за изменения, мнения или възражения към предложения проект? Не виждам такива, затова, който е съгласен с докладвания проект за решение, моля да гласува!

**ДРАГОМИР ДИМИТРОВ: В зала 13 членове, гласували ЗА - 12:** Екатерина Янева, Мариана Гърдева, Светла Кирилова, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ПРОТИВ: Стоян Дойчев**

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 141-МИ от 27.10.2019г.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам да преминем към разглеждането на точка втора от дневния ред. До момента са постъпили три жалби: Гюлшен Юсеинова ще ни докладва жалба, постъпила от Денис Станчев Йовчев, относно предизборна агитация в социална медия (Facebook); Младенка Николова ще докладва жалба за намеса на застъпник в работата на комисията в секция №282600033; Ани Канева ще докладва жалба от Александър Стойчев Стойков, упълномощен представител на ПП ГЕРБ относно провеждането на изборна агитация пред избирателни секции с номера 41-48 в ОУ „Петър Берон“, както и в ОУ“Йордан Йовков“. Давам думата на Гюлшен Юсеинова.

**ГЮЛШЕН ЮСЕИНОВА: Колеги, днес в 9:55 часа постъпи устна жалба от** Денис Станчев Йовчев, относно предизборна агитация в социална медия (Facebook) срещу независим кандидат за кмет в Община Ямбол Георги Славов. В ИК параграф 1, т. 15. „Медийна услуга“е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са:

а) печатните медии – вестници, списания и други периодични издания;

б) медиите, разпространявани чрез електронни съобщителни мрежи, като:

аа) обществените и търговските електронни медии – лицензираните или регистрираните обществени или търговски доставчици на аудио-визуални медийни услуги или радиоуслуги;

бб) онлайн новинарските услуги – електронните издания на вестници, списания, информационни агенции и други електронни издания.

Не са медийни услуги социалните мрежи – фейсбук, туитър и други подобни, и личните блогове. Поради, което считам, че не е на лице нарушение на ИК и жалбата следва да бъде оставена без разглеждане.

**ПРЕДСЕДАТЕЛЯТ ЕКАТЕРИНА ЯНЕВА**: Давам думата на Младенка Николова.

**МЛАДЕНКА НИКОЛОВА:** По постъпил сигнал от председателя на СИК № 282600033, че е имал пререкания с един от застъпниците, направихме проверка на място. Проведохме разговор с председателя, с един от членовете на СИК, както и със застъпника и установихме следното: Застъпникът се е намесил при гласуването на избирател с увреждане, пожелал да гласува с придружител. Тъй като не е бил съпроводен от никого, пожелал някой от присъстващите да му помогне. Именно при избора на придружител се е намесил и застъпникът. Предупредихме го, че няма правото да се намесва в работата на комисията. Може само да наблюдава и ако констатира нарушения – да уведоми ОИК. При проверката установихме проблем с осветлението в помещението. За отстраняването му се свързахме с ръководителя на учреждението, в чиято сграда се помещава СИК-а. обещано ни беше съдействие за отстраняване на проблема.

**ПРЕДСЕДАТЕЛЯТ ЕКАТЕРИНА ЯНЕВА**: Давам думата на Ани Канева.

**АНИ КАНЕВА:** Колеги, с членовете на ОИК Светла Кирилова и Станимир Иванов отидохме на проверка по жалбата на Александър Стойков в ОУ “Йордан Йовков“, като обиколихме всички избирателни секции- от 49 до 58, находящи се в училището, както и огледахме присъстващите хора в двора, но не установихме наличието на засилено присъствие на лица, които да агитират за определена политическа сила пред самите изборни помещения. Говорихме с членовете на изброените секционни избирателни комисии, както и с присъстващите в тях застъпници и представители на политически партии, които ни заявиха, че не са станали свидетели на подобно нарушение. След това посетихме посочените в сигнала секционни избирателни комисии, находящи се в ОУ “Д-р Петър Берон“, като също не установихме наличието на засилено присъствие на лица, които да агитират за определена политическа сила пред самите изборни помещения. Единствено в СИК № 47 ни беше заявено от двама членове на комисията, които пожелаха да запазим тяхната анонимност, че са забелязали друг член от същата комисия да отсъства често от помещението, както и да разговаря с избиратели пред секционното помещение, като единият от тях сподели, че е видял и чул въпросният член да агитира избиратели да гласуват за кандидата за кмет на Партия „Българска нова демокрация“ – Валентин Ревански, както и за кандидатската листа за общински съветници на същата партия с №11 в бюлетините за съответния вид избор. Другият член на СИК е дочул в разговора да се говори и за пари. Установихме, че посоченият като нарушител член на СИК не носи отличителен знак/бадж/, за което му бе направена забележка и той го постави веднага. Обърнахме внимание на цялата СИК 47, че агитацията за определена политическа сила пред изборното помещение в изборния ден е абсолютно забранено и наказуемо нарушение на изборния процес. Присъстващите в помещението застъпници и представители на партии заявиха, че не са станали свидетели на подобно нарушение. Отделно от това, присъстващ в сградата кандидат за общински съветник, уведоми членовете на ОИК, че е заснел с личния си телефон лек автомобил, паркиран пред входа на училището, на чието задно стъкло е залепен бял лист, съдържащ цифрата 11, отговаряща на номера в бюлетината на кандидата за кмет и кандидатската листа за общински съветници на Партия „Българска нова демокрация“, като същият показа снимката на комисията и твърдеше, че непознато за него лице е стояло до автомобила и посочвало листа с цифрата 11 на пристигащите в секциите избиратели. Комисията извърши проверка и по това твърдение, като обиколи цялото училище и огледа всички автомобили, но не констатира наличие на описания и заснет такъв. При така извършената от нас проверка, макар и да считаме, че са налице индикации за извършено нарушение на чл.182, ал.4 от ИК, тъй като не можахме да установим по категоричен начин извършеното нарушение и неговото авторство, предлагаме на ОИК-Ямбол да приеме протоколно решение, че не е установено по безспорен начин цитираното в жалбата на Александър Стойчев Стойков нарушение. По друг сигнал за нарушение на чл.184, ал.1 от ИК в избирателни секции находящи се в Читалище „Янко Кирчев“ – кв. Каргон, установихме наличие на агитационен материал непосредствено пред СИК №282600096. Комисията в наше присъствие взе решение за премахването му като беше поискано съдействие от Общинска администрация Ямбол, след което агитационният материал е бил премахнат по данни на членове на ОИК Ямбол. При подаден друг сигнал, че в СИК №282600012 бюлетините за кмет на община и общински съветник се пускат в две отделни избирателни кутии. На същата комисия са дадени указания.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, поради изчерпване на дневния ред закривам заседанието.

Заседанието се закри в 12:45 часа. на 27.10.2019г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

 МАРИАНА ГЪРДЕВА